Ne on täällä taas! Luonnonkosmetiikkapäivät 4.9. -8.9.2019 – Oh so many reasons | Lily
4.9.2019 ohsomanyreasons
Ne on täällä taas! Luonnonkosmetiikkapäivät 4.9. -8.9.2019
Tuotteet saatu/ House of Organic
House of Organic -luonnonkosmetiikkakaupan suositut *Luonnonkosmetiikkapäivät alkoivat taas tänään ja luvassa on huippualennuksia yhteensä viiden päivän ajan keskiviikosta sunnuntaihin. Huippualennusten lisäksi House of Organic tarjoaa mahdollisuuden shoppailla monena päivänä yhdellä toimitusmaksulla, jolloin kaikki tuotteet pakataan samaan toimitukseen. Alekoodista lisää postauksen lopussa.
Sain yhteistyön merkeissä valita muutaman tuotteen tarjoushinnalla kampanjaan mukaan ja tällä kertaa valitsin sellaisia tuotteita, joita olen pitkään halunnut kokeilla. Sain tuotteet vasta käyttööni, joten kerkesin testailla niitä noin viiden päivän ajan. Tämä postaus on näin ollen kirjoitettu ensifiilisten perusteella.
*TÄSTÄ PÄÄSET SUORAAN LUONNONKOSMETIIKKAPÄIVIEN KUVASTOON
*Bybi Beauty Blueberry Booster 17€ (norm.24,90)
Bybi-hurmio on levinnyt Suomeen ja sarjan boosterit valloittivat minut heti, kun aloin näkemään niistä ensimmäisiä kuvia. Bybi Beauty olikin ensimmäisiä luonnonkosmetiikan sarjoja, johon tutustuin ja olen kirjoittanut blogissani usein Bybin tuotteista. Ne ovat kuin laadukasta luonnonkosmetiikan karkkia ja jos minun pitäisi valita lempisarja tai tuote, niin sanoisin Bybi ja boosterit.
Uusin boosteri *Bybi Beauty Blueberry Booster eli mustikkaseerumi on kehitetty suojaamaan sinisen valon haittavaikutuksia vastaan. Altistumme siniselle valolle päivittäin kännyköistä, tietokoneista ja televisioista ja keskivertoihminen viettää neljä tuntia puhelimien ääressä päivässä. Sinisen valon kerrotaan heikentävän ihoa vapaiden happiradikaalien syntymisen kautta aiheuttaen samalla tulehduksia ja värimuutoksia.
Kallisarvoisen mustikansiemenöljyn on todettu imevän sinistä valoa ja antavan suojaavan pinnan iholle. Bybin Blueberry Booster on 100% mustikansiemenöljyä ja se on valmistettu mehuteollisuuden ylijäämätuotteista. Sen lisäksi, että mustikkaseerumi on luonnollinen suoja iholle, se sisältää suuren määrän beetakaroteenia, joka edistää ihon pintakerroksen hyvinvointia. Lisäksi mustikkaöljy sisältää omega 3, 6 ja 9 rasvahappoja, jotka edistävät ihon kosteutusta ja ravitsemista. Boosteria riittää pari tippaa ja itse olen sekoittanut sitä pari tippaa kosteusvoiteeni sekaan aamuisin. Vietän ainakin 10 tuntia ruudun ääressä päivittäin, joten booster jää kyllä käyttöön muiden Bybin boostereiden tavoin.
*Bybi Beauty Swipe Clean Puhdistusöljy 26€ (norm.34,90€)
Bybin puhdistusöljyä olen monesti halunnut klikata ostoskoriin, mutta kaappini pursuavat puhdistusbalmeja ja maitoja, joita yritän ensin käyttää ensin pois. *Bybi Beauty Swipe Clean – puhdistusöljyä kehutaan hellävaraiseksi mutta supertehokkaaksi puhdistajaksi, joka puhdistaa helposti kestopunat ja useat kerrokset vedenkestävää ripsiväriä.
Öljy on kevyt ja se soveltuu myös silmämeikin poistoon, koska se ei sisällä eteerisiä öljyjä. Tuote poistaa hyvin vedenkestävän ripsivärinkin, jota käytän muutamia kerroksia tavallisen ripsivärin alla. Ripsiväri murenee öljyn myötä nopeasti pois eikä silmiin jää öljymäistä kalvoa, eikä se kirvele silmiä.
Tuotteesta sanotaan, että se ei jätä tahmaista tai öljyistä tuntumaa iholle, mutta sen poistamiseen kannattaa käyttää esim. konjak-sientä tai musliiniliinaa, joilla öljy ja lika irtoaa paremmin. Minusta ihoon jää pieni vahamainen tunne, joten suosittelen tekemään kaksoispuhdistuksen ja poistamaan loput puhdistusmaidolla tai misellivedellä.
Hieron puhdistusöljyn ennen suihkuun menoa kasvoille ja silmille ja suihkun aikana hieron kasvot vielä konjac-sienellä, jolloin suurin osa meikistä irtoaa. Öljy sopii kaikille ihotyypeille. Tuote sopii myös rasvaiselle iholle, koska se tasapainottaa talin tuontantoa ja on antibakteerinen.
*Evolve Organic Beauty Miracle Mask AHA 20€ (norm.27,90€)
Kuoriva AHA-happonaamio on loistohankinta syksyyn ja talveen, jos iho tarvitsee hehkua ja energiaa. AHA-hapot kuorivat ihon pinnalta hellävaraisesti kuollutta ihosolukkoa, jolloin alta paljastuu pehmeä ja kirkas iho, jolle hoitotuotteet imeytyvät paremmin. Kuorinta poistaa kuolleen ihosolukon lisäksi ihohuokosten tukkeumia ja vähentää epäpuhtauksia iholle.
*Evolven Organic Beauty Miracle Mask AHA on herkullinen hedelmäsorbettimainen naamio ja se sisältää 100% luonnollisia hedelmähappoja. Sokeriruo´sta saatava glykolihappo pehmentää ja silottaa, Peruvian maca kirkastaa ja edistää ihosolujen uudistumista ja papaija kuorii ihoa. Tuote sopii kaikille ihotyypeille ja AHA-kuorinnasta hyötyy niin epäpuhdas, samea, eloton kuin kuivakin iho. Hedelmäinen tuoksu tulee naamion raaka-aineista ja itse naamio muistuttaa ulkonäöltä vauvan mangososetta. Naamio on minusta hellävarainen, eikä kasvojani punoita tai kirvele lainkaan sen jäljiltä, mutta iho tuntuu silti kirkkaammalta ja tasaiselta. Tehokas happonaamio aiheuttaa edellämainitut reaktiot, joten uskaltaisin sanoa, että kyseessä on melko hellävarainen happonaamio.
*Evolve Daily Renew Facial Cream 22€ (norm. 22,90€)
*Evolve Daily Renew Facial Cream on uudistava voide normaalille, kuivalle ja ikääntyvälle iholle ja se palauttaa ihon kosteustasapainon ja kimmoisuuden puhtaiden luomuöljyjen avulla. Tuotteessa on kosteuttavaa hyaluronihappoa, joka tekee ihosta kosteutetun ja kimmoisan ja Arganöljyä, jonka E-vitamiini ja rasvahapot korjaavat vahingoitunutta ihoa. Arganöljyn antioksidantit myös auttavat parantamaan ihon kimmoisuutta ja jättävät ihon sileäksi ja pehmeäksi.
Huokailin ensimmäisellä kerralla ihastuksesta, kuinka pehmeän, täyteläisen ja ylellisen tuntuista voide on – kuiva ihoni tulee rakastamaan tätä talvella yhdessä öljyjen kanssa. Tuote tuoksuu hennosti kookokselle ja vaniljalle, mutta mielestäni se on hyvin mieto. Olen herkkä molemmille tuoksuille, mutta tässä tuoksu on herkullinen.
*Lavera Firming ampullit 7x1ml 17€ (norm.21,90)
Laveran ampullit ovat pieniä intensiivihoitoja iholle. Tuote kiinnosti, koska en ole tainnut nähdä luonnonkosmetiikan puolella tehoampulleja ja käyttäessäni aiemmin enemmän synteettistä kosmetiikkaa rakastin sekoitella erilaisia tehoampulleja iholleni.
*Lavera Firming ampullit sisältää 7 x 1ml kaksifaasisia ampulleja, joissa sekoittuu öljy ja vesi. Ampullit ovat tiivistetyssä muodossa olevia kiinteyttäviä tehohoitoja. Ampullit tekevät ihosta pehmeän, sileän ja ne häivyttävät juonteita ja sopivat kirkastusta, tehohoitoa ja kosteutusta kaipaavalle iholle. Kiinteyttävä tehohoito tukee myös ihon omaa kollageenia ja sitä voidaan käyttää tehokuurina 7 päivän ajan tai tai yhden ampullin viikossa.Ampullit tuntuvat miellyttävältä kasvoilla ja iho tuntuu hyvin kosteutuneelta. Olen levittänyt ampullin kasvoveden jälkeen ja lukinnut ampullin tuoman kosteuden iholle yövoiteella tai öljyllä.
Luonnonkosmetiikkapäivien *KUVASTOSTA löydät muut tarjoukset. Kampanja on voimassa 4.9-8.9.2019.
Alta löydät myös suorat linkit päiväkohtaisiin tarjouksiin.
*KESKIVIIKKO KUVASTO
*TORSTAI KUVASTO
*PERJANTAI KUVASTO
*LAUANTAI KUVASTO
*SUNNUNTAI KUVASTO
Huom! Tilaukset on mahdollista yhdistää samaan toimitukseen käyttämällä jokaiseen tilaukseen alennuskoodia YHDISTÄ. Tilaukset jätetään odottamaan lisätilauksia ja ne käsitellään vasta kampanjan jälkeen maanantaina, jolloin saat toimituksen yhden postimaksun hinnalla.
Löytyykö kiinnostavia tuotteita?
Avainsanat: Alennus, Luonnonkosmetiikkapäivät
9.9.2019, 00:20
Ehkä pakko saada tuo Evolven voide! Kuulostaa ihanalta 😍